1. Elektronska komunikacijska omrežja in storitve, varstvo zasebnosti in varstvo potrošnikov (
Stališče Komisije o spremembah Parlamenta
Poročilo gospoda Harbourja
Komisija sprejema naslednje:
spremembe 2, 5, 17, 6, 7, 14, 15, 26, 27, 35, 36, 31, 37, 38 (uvodne izjave)
spremembe 43, 48, 51, 54, 55, 56, 60, 61, 63, 64, 65, 66, 68, 70, 72, 73, 77, 79, 88, 89, 90, 97, 100, 106, 110, 111, 112, 115, 116, 118, 129, 137, 141, 143, 145, 149, 150, 151, 152 (členi)
plenarne spremembe 191, 192, 167, 182
Komisija načeloma ali delno sprejema naslednje:
spremembe 3, 6, 9, 11, 12, 14, 18, 19, 22, 23, 25, 26, 27, 31, 37 (uvodne izjave)
spremembe 44, 47, 53, 62, 67, 71, 74, 75, 76, 80, 82, 86, 87, 91, 92, 93, 94, 99, 103, 105, 109, 114, 122, 127, 132, 134, 135, 136, 138, 139 (členi)
plenarne spremembe 170,154, 171, 194, 189, 193, 188, 152, 159, 180, 181, 183, 185
Komisija zavrača naslednje:
spremembe 1, 10, 24, 28, 29, 30, 17, 33, 34, 39, 35, 36, 40, 42 (uvodne izjave)
spremembe 45, 46, 49, 50, 52, 57, 58, 59, 69, 78, 81, 83, 84, 85, 95, 96, 98, 101, 102, 104, 107, 108, 113, 117, 119, 120, 121, 123, 124, 125, 126, 128, 130, 131, 133, 140, 142, 144, 146, 147, 148 (členi)
plenarne spremembe 169, 153, 160, 177, 190, 176, 165, 178, 155, 172, 168, 173, 166, 157, 163, 174, 156, 158, 175, 179, 184, 186, 187
- Pred glasovanjem:
Malcolm Harbour
poročevalec. - Gospod predsednik, vem, da ne bom požel navdušenja, ker bom tokrat govoril dlje časa, toda moja soporočevalca, s katerima sem tesno delal v ekipi, sta dala kratki izjavi, zato bi želel ohraniti duha te ekipe.
Rad bi samo povedal, da je v mojem poročilu več sprememb, ker je bil moj odbor bolj ambiciozen pri izboljšavah, ki jih je želel vnesti v predlog Komisije. Prosim za vašo podporo, da bi imeli zaupljive, dobro obveščene uporabnike elektronskih komunikacij, ki bi bili obenem tudi varni in ki bi vedeli, da so njihovi osebni podatki zaščiteni.
Želel bi se zahvaliti vsem svojim kolegom v odboru, ki so sodelovali z menoj in oblikovali nekaj zares velikih kompromisnih sprememb, ki jih bomo danes sprejeli. Zlasti bi se želel zahvaliti gospodu Alexandru Alvaru in Odboru za svoboščine in pravice državljanov, s katerima sem tesno sodeloval, za njun prispevek k Direktivi o e-zasebnosti. Želel bi, da bi nam pri tem zagotovili večinsko podporo, da bi lahko v času pogajanj s Komisijo in Svetom storili tisto, kar je najboljše za evropske potrošnike.
- Po glasovanju:
Viviane Reding
članica Komisije. - Gospod predsednik, poročevalcem se želim zahvaliti za njihovo izvrstno delo. To delo ni bilo lahko: naredili so čudeže in imajo vse moje spoštovanje. Prav tako bi se želela zahvaliti cenjenim poslancem Evropskega parlamenta za močan signal, ki so ga dali na današnjem glasovanju. To je signal za odprt in konkurenčen enotni trg, za telekomunikacijska podjetja in za vseh 500 milijonov potrošnikov v Evropi.
Včeraj je Komisija morala predlagati nova pravila za obravnavo prekomernega zaračunavanja za SMS in prenos podatkov v gostovanju v EU. Ti predlogi bodo prinesli hitro zdravilo za enega izmed najvidnejših simptomov pomanjkanja enotnega trga na področju telekomunikacij, zaradi katerega trpijo tako podjetja kot potrošniki. Danes je Evropski parlament storil pomemben korak naprej, ko je predlagal dokončno zdravilo, ki bo problem odpravilo v njegovem temelju: znebiti se razdrobljenosti z utiranjem poti za enotni trg v regulativnem smislu.
Posebej pozdravljam dejstvo, da je Evropski parlament po ostri razpravi - in verjetno na presenečenje opazovalcev - glasoval za vzpostavitev učinkovitega evropskega regulatorja telekomunikacij kot spodbujevalca k povezovanju nacionalnih regulatorjev in dialogu med nacionalnimi regulatorji in Komisijo. To je dobra novica, ki je v interesu enakih konkurenčnih pogojev za posredovanje in uporabo telekomunikacijskih storitev po vsej Evropi. Ta novi evropski regulator bo dal velik prispevek h krepitvi čezmejne konkurence in potrošniške izbire.
Spoštovani parlamentarci, sedaj se moramo usesti skupaj - Parlament, Svet in Komisija - da bi ta telekomunikacijski paket oblikovali in začeli izvajati do leta 2010. Časa ni več veliko. Pri tem moramo biti odločni in to storiti hitro. Vse, kar lahko stori Komisija, da bi pomagala pri napredku, bo storjeno.
Prepričana sem, da bo signal, ki ga je danes dal Parlament, segel tudi izven Evrope: to je signal, ki bo slišan po vsem svetu. Pokazal bo, da je enotni telekomunikacijski trg v Evropi odprt za podjetja v interesu močne industrije in samozavestnega potrošnika. Hvala lepa in še enkrat čestitam.
(Aplavz)
